b"\n_START_ARTICLE_\nTorre Valentina\n_START_SECTION_\nDescripci\xc3\xb3\n_START_PARAGRAPH_\nLa torre cil\xc3\xadndrica es troba a la vorera del mar al sud de la platja de Sant Antoni, coronada per pederes que sostenen els merlets, en bon estat de conservaci\xc3\xb3. Per accedir, s'havia de fer amb una escala, ja que la torre no t\xc3\xa9 ni porta ni escales interiors. Tret de la fa\xc3\xa7 al mar, est\xc3\xa0 envoltada de construccions de la segona meitat del segle XX.\n_START_SECTION_\nHist\xc3\xb2ria\n_START_PARAGRAPH_\nSituada al costat del mar, aquesta torre es va aixecar amb l'objectiu de vigilar qualsevol atac dels pirates. Amb la torre Pareres al nord-est de la badia (avui desapareguda) es troba en primera l\xc3\xadnia de defensa en cobrir junts un ample horitz\xc3\xb3 mar\xc3\xadtim, on hi havia m\xc3\xa9s probabilitats d'invasi\xc3\xb3. Amb les torres de terra endins: la del Bed\xc3\xb3s, Castellbarri, Lloreta, de la Creu del Castellar, del Mal \xc3\x9as i Roura la vall de Calonge tenia una xarxa completa per a alertar tota la poblaci\xc3\xb3 en cas de perill."